รายชื่อตัวละครในจีทีโอ คุณครูพันธุ์หายาก

ข้อมูลของตัวละครจากการ์ตูนเรื่องจีทีโอ คุณครูพันธุ์หายากองค์ชายจิตป่วนกับน้องเหมียวยิ้มยาก

**ตัวละครหลักโอนิสึกะ เอคิจิ**
อดีตนักเลงโชนัน หัวหน้าแก๊งค์ซันตามะ 1ใน2 โอนิบาคุแห่งสึจิโด โชนัน บัดนี้อายุครบ 22 ปีแล้ว กำลังงุ่นกับการสมัครงานซึ่งสิ่งที่ได้รับกลับมาก็คือจดหมายปฏิเสธกลับมา ต่อมาพ่ายแพ้ความรักให้แก่อาจารย์หัวล้านแก่ๆคนหนึ่ง เขาจึงมีความตั้งใจที่จะเป็น "อาจารย์" ระหว่างการสัมภาษณ์งาน ได้ก่อวีรกรรม "เยอรมัน ซูเพล็กซ์" กับรองอาจารย์ใหญ่ซึ่งเป็นคนสัมภาษณ์ ทีแรกโอนิสึกะก็ตัดใจแล้ว แต่ปรากฏว่าผู้อำนวยการเรียกตัวกลับมาเพื่อให้เป็นอาจารย์พิเศษประจำชั้น ปี 2 ห้อง 4 ซึ่งเป็นห้องที่มีปัญหาที่สุดของโรงเรียน โอนิสึกะจะต้องหาวิธีชนะใจนักเรียนในชั้นให้ได้ และต้องแก้ไขปัญหาอดีตที่เป็นเหมือนหนองที่ฝังอยู่ข้างในของเด็กนักเรียนในห้องนี้ให้ได้
บุคลิกของโอนิซึกะนั้น เป็นอาจารย์เด็กวัยรุ่นผมทองเจาะหูไว้ทรง V คัท ลามก ไร้สาระอย่างที่สุด ยากที่คนทั่วไปจะนับถือ ชอบใช้วิธีแก้ปัญหาแบบห่ามๆตามใจของตนเอง แต่ว่าวิธีที่เขาใช้แก้ปัญหานั้น กลับเป็นวิธีที่มัดใจเด็กนักเรียนได้ทีละคนๆ และไม่ว่าปัญหาหนักแค่ไหนเขาก็สามารถผ่านได้หมด แถมยังมีจิตวิญญาณของความเป็นครูเต็มเปี่ยมอย่างเหลือเชื่อ

**อื่นๆเกี่ยวกับโอนิสึกะ**
 มีเพื่อนซี้คือ ดันมะ ริวจิ และซาเอจิมะ- วิชาที่สอน : สังคม- สภาพร่างกายอึดเหนือมนุษย์ทั่วไป ตกตึกมานับครั้งไม่ถ้วน ถูกยิงจนพรุน ยมบาลก็ยังคงปฏิเสธที่จะรับตัวเขา- พาหนะคู่ใจ : kawasaki Zll ซึ่งได้รับมอบมาจากคุณมาซากิ เคียวสุเกะ ผู้เป็นหัวหน้า Midnight Angle รุ่นที่1 (ถึงจะเก่าแต่สามารถ วิ่งได้ถึง 300กม/ชม)- เส้นเลือดในสมองแตกก็ยังไม่ตาย- ชอบผู้หญิงหน้าตาแบบ ทาคาโกะ มัตสึ - ทำข้อสอบวัดคะแนนได้ 500 คะแนนเต็ม (จากการช่วยเหลือของ ผอ. แต่เมื่อ คิคุจิ เอาข้อสอบของ โอนิซึกะ มาตรวจดู ผลปรากฏ ว่า โอนิซึกะ ทำได้ 500 คะแนนจริงๆ)- ความสามารถในการต่อยตีเป็นเลิศ งัดข้อผ่าน 99 คน และอีกคนหนึ่งคือ วายุ ซึ่งวายุได้ยอมแพ้- สถานที่นอน : ดาดฟ้าโรงเรียน- ทรงผม :รีเจนท์, V คัท สีทอง (ก็ไม่ได้ทำสีบ่อยๆ แต่ทำไมไม่เห็นผมดำซะที)

**ลำดับการแก้ปัญหาของโอนิสึกะ**- ช่วยทลายกำแพงอันเย็นชาที่ มิซึกิ นานาโกะ เคยบอกไว้โดยใช้ค้อนทุบจนแหลก
** เด็กนักเรียนในห้องสุดแสบกลายมาเป็นเด็กดี- ช่วยชีวิตโยชิคาว่าจากการกระโดดตึกฆ่าตัวตายและไปล้างแค้นพวกอันโกะ
** โยชิคาว่าร่าเริงขึ้น
** ได้คิคูจิมาเป็นพวก- ช่วยพวกมูราอิจากแก๊งค์เด็กซ่า 
** ได้มูราอิ คุซาโนะ และฟูจิโยชิมาเป็นพวก
- ดึงเอาจุดเด่นของโทโมโกะ (หนูซื่อบื้อ) ออกมาให้คนยอมรับ
** หนูซื่อบื้อได้เข้าวงการบันเทิง- ทำคะแนนสอบวัดระดับนักเรียนได้ที่ 1 ของประเทศ (โดยความช่วยเหลือของผู้อำนวยการ)
** ช่วยเหลือลูกสาวของสภานิติบัญญัติจากแก๊งถ่าย AV
** กระดาษคำตอบของโอนิสึกะ คิคูจินำไปตรวจปรากฏว่าได้คะแนนเต็ม 500 คะแนน- เปิดโลกกว้างให้กับคันซากิ
** คันซากิอ้าปากหัวเราะ- ให้กำลังใจฟูยุสึกิที่ท้อแท้เนื่องจากถูกนักเรียนหญิงกลั่นแกล้งเพราะเกลียด
** ฟูยูสึกิมีกำลังใจกลับไปสอนอีกครั้ง- นำนักเรียนชั้น ม.3 ไปโอกินาว่าที่ต้องใช้ทุนทั้งสิ้น 8 ล้านเยน
** ช่วยเหลือพวกมิยาบิให้รอดพ้นจากพวกเฒ่าหื่น
** ช่วยเหลืออดีตอาจารย์เก่าที่กำลังเดือนร้อนโดยให้เบนซ์ของตัวเองไปขาย 
** ลูกศิษย์ของอาจารย์คนนั้นนำรถเบนซ์กลับมาคืน- จับคู่โยชิคาว่ากับอันโกะให้อยู่ด้วยกันการทดสอบความกล้า
** ทำให้อันโกะกล้าเผยความในใจตนเองที่มีต่อโยชิคาว่า- งัดข้อกับเหล่าเด็กมีปัญหาที่โดนไล่ออกผ่าน 99 คน ที่คลับ A-10
** มายุยอมรับในตัวโอนิสึกะ - ช่วยเหลือคันซากิจากการฆ่าตัวตาย
** คันซากิมีชีวิตรอดและทำให้คันซากินึกสิ่งที่ตัวเองเฝ้านึกแต่นึกไม่ออกขึ้นมาได้
** อุจิยามาดะกลับมาสู่จุดเริ่มต้นในการเป็นอาจารย์อีกครั้ง- ตามหาฟูยุซึกิจากการถูกลักพาตัว
** แก้ปัญหาคุณหนูผู้อ่อนต่อโลกของอาจารย์เทชิงาวาระ หลังจากนั้นทั้งคู่ก็เป็นเพื่อนกัน- นำตัวยูกิ ลูกชายยากูซ่าที่ขังตัวอยู่ในห้องของตัวเองให้ออกมาจากห้องได้สำเร็จ
** ยูกิมาโรงเรียนครั้งแรกในรอบ 2 ปี - แก้ปัญหาการทำร้ายร่างกายที่ทำโดยโทกิวะ เด็กใหม่ในห้องเรียน
** ช่วยเหลือและให้กำลังใจฟูยุสึกิที่คิดจะเลิกเป็นอาจารย์
** ปกป้องโทกิวะจากแก๊งอิเคะบุคุโระ- แก้ปัญหาคดีอาจารย์หักหลังเด็กนักเรียนอดีต ม 2 ห้อง 4 ซึ่งเป็นจุดเริ่มต้นของปัญหาทั้งหมด
** ช่วยเหลือมิยาบิให้ปรับความเข้าใจกับทางบ้าน
** แก้ปัญหาของมิยาบิที่เจ้าตัวคิดว่าไม่มีหนทางแก้ไข
** ช่วยเหลือมิยาบิโดยการกระโดดตึกจากชั้นดาดฟ้าลงมา- พิสูจน์ตัวเองให้อาจารย์ใหญ่คนใหม่ยอมรับในตัวเขา
** ปกป้องโรงเรียนให้พ้นจากไฟไหม้
** ช่วยเหลืออาจารย์ใหญ่ที่ติดอยู่ในห้องเซิฟเวอร์ของโรงเรียน

**ฟูยุซึกิ อาซึสะ**
อาจารย์สาวแสนสวยอายุ 22 ปี จบคณะอักษรจากมหาวิทยาลัยวาเซดะ สอบสัมภาษณ์ตำแหน่งอาจารย์พร้อมกับโอนิสึกะ พบกับโอนิซึกะครั้งแรกบนรถไฟ โดยถูกตาแก่หัวล้าน (รู้จักภายหลังคือรองอาจารย์ใหญ่ชื่อว่าอุจิยามาดะ) ลวนลามบนรถไฟ โอนิสึกะได้เข้ามาช่วยเหลือทำให้ฟูยุซึกิรู้สึกประทับใจในตัวโอนิสึกะ และค่อยๆชอบโอนิสึกะขึ้นมาเรื่อยๆเนื่องจากได้เห็นสิ่งที่โอนิสึกะทำเพื่อนักเรียนและบุคคลรอบข้างจนกลายเป็นรักในตอนท้ายเรื่อง เป็นคนที่เชื่อใจในตัวของโอนิกะและคอยให้กำลังใจโอนิสึกะเสมอ และในขณะเดียวกัน โอนิสึกะก็ให้กำลังใจฟูยุซึกิเช่นกัน 
ฟูยุสึกิมีปัญหาในเรื่องของนักเรียนประจำชั้นเช่นเดียวกับโอนิซึกะ โดยนักเรียนหญิงจะไม่ชอบ (แต่ภายหลังก็เคลียร์ปันหาคาใจกันลงตัวอย่างลับๆ) ส่วนนักเรียนชายก็ไม่เชื่อฟัง- แรงบันดาลใจของฟูยุซึกิที่ต้องการจะมาเป็นอาจารย์นั้นก็เพราะว่ารู้สึกประทับใจอาจารย์ไซโต้ที่สอนตอน ม.ปลาย- เคยคิดจะลาออก 2 ครั้ง ครั้งแรกเนื่องจากตอบปัญหาขงจื้อของคันซากิไม่ได้จึงรู้สึกละอายใจอย่างแรง ส่วนครั้งที่ 2 เกิดขึ้นเพราะเริ่มสับสนว่าตัวเองต้องการจะสอนอะไรกับนักเรียนหลังจากที่โดนโทกิวะทำร้าย- อาจารย์ที่สนิท : อาจารย์โมริทากะแห่งห้องพยาบาล- ไม่ถนัดในเรื่องคอมพิวเตอร์- อาจารย์เทชิงาวาระหมายปองอยู่

**นักเรียนในเรื่องจีทีโอ**
คิคุจิ โยชิโตะ
เด็กหนุ่มใส่แว่นอัจฉริยะ ไอคิว 180 เป็นผู้นำในการกลั่นแกล้งอาจารย์ มีความสามารถหลายอย่างทั้งด้านการเรียน คอมพิวเตอร์ ตัดต่อภาพและเสียง เป็นคนช่วยโอนิซึกะในยามคับขันหลายครั้งทั้งตอนโยชิคาว่าและตอนสอบวัดระดับประเทศ คาราเต้ (ระดับต้น) มีสาวแอบชอบเยอะ นิสัยเป็นคนนิ่งๆควบคุมอารมณ์ได้เป็นอย่างดี รอบคอบ ทำอะไรก็ดีไปซะหมดทุกอย่าง ยอมรับในตัวของโอนิสึกะ มีงานอดิเรกคือ  แชตกับเพื่อนทางเนทที่ชื่อว่า ปลาวาฬทราย- เพื่อนสนิท : มายุ, ทาคุมิ, คันซากิ- สอบได้ระดับ 2 ของประเทศ ได้ 492 คะแนนจากคะแนนเต็ม 500- หน้าซีดครั้งสุดท้ายตอนทดสอบความกล้าเมื่อปีที่แล้ว เพราะล้วงมือไปในถุงขนมแล้วแมลงสาบก็วิ่งออกมายั้วเยี้ย
ไอซาว่า มิยาบิ 
เด็กหญิงผู้มีอดีตอันแสนขมขื่นเนื่องจากถูกอาจารย์ที่ตัวเองรักหักหลังทำเรื่องที่เลวร้าย จากเด็กนิสัยดี ร่าเริง มีน้ำใจต่อผู้อื่น เปลี่ยนมากลายเป็นเด็กที่เย็นชาต่อเหล่าอาจารย์ มีปัญหาหลายอย่างซับซ้อนเนื่องจากว่าพ่อของตนนั้นแอบไปมีผู้หญิงคนอื่น ส่วนทางด้านแม่ก็หันไปทำตัวประชดสามีตัวเองโดยออกไปนัดเจอกับผู้ชาย ด้วยความที่กลัวว่าเพื่อนจะเกลียด จึงไม่กล้าที่จะบอกความลับที่แท้จริงของปัญหาทั้งหมดที่เกิดขึ้นระหว่างตัวเองกับอดีตอาจารย์ให้กับเพื่อนๆฟัง จุดเริ่มต้นของปัญหาของอดีตปี 2 ห้อง 4 นั้นก็มาจากมิยาบินั่นเอง- เคยคิดฆ่าตัวตาย 3 ครั้งโดยการกรีดข้อมือตัวเอง,กินยา,และคิดจะกระโดกตึก แต่ก็รอดมาได้ทั้ง 3 ครั้ง- ทำสีผม 2 ครั้งคือสีฟ้าและสีทอง
คันซากิ อุรุมิ 
เด็กสาวผมทองอัจฉริยะ ไอคิว 200 มีอดีตที่เจ็บปวดมาตั้งแต่สมัยประถม เนื่องจากถูกอาจารย์ที่เชื่อใจนำความลับของตนเองมาประจานให้นักเรียนในชั้นฟัง หลังจากนั้นเธอก็เลยไม่เชื่อใจอาจารย์และเริ่มกลั่นแกล้งก่อกวนทั้งสถานศึกษามาโดยตลอด (ก่อนที่อดีตปี 2 ห้อง 4 จะทำเสียอีก) นอกจากนี้แม่ของตัวเองก็ไม่เคยเอาใจใส่ วันๆขลุกอยู่กับการเล่นหุ้น คันซากิขาดคนที่จะคุยด้วย จนกระทั่งมาพบกับโอนิซึกะ เธอจึงกลับมามีรอยยิ้มที่สมกับเป็นเด็ก ม.ต้นอีกครั้งหนึ่ง- พูดได้หลายภาษา ที่เห็นในเรื่องคือ ภาษาอังกฤษ, จีน, ฝรั่งเศส- รัฐประกาศให้คันซากิเข้ามหาวิทยาลัยได้โดยไม่ต้องสอบ- เป็น 1ใน 5 ของโลกคนที่มีไอคิวถึง 200 - เป็นความหวังของโรงเรียน- แม้ว่าจะมีความรู้รอบตัวสูงแต่ก็ไม่รู้เรื่องกันดั้ม- ในประถมเรียนห้องเดียวกับมิยาบิและหนูซื่อบื้อ- รักโอนิสึกะ- ความลับของคันซากิ คือ ถูกกำเนิดมากจากอสุจิที่ซื้อมากจากต่างประเทศในราคามหาศาล
โยชิคาว่า โนโบรุ
เด็กผู้ชายตัวเล็กผู้อ่อนแอ ถูกกลุ่มของอันโกะ นักเรียนหญิงในห้องกลั่นแกล้งอยู่เสมอ เคยคิดฆ่าตัวตายมาแล้วแต่โอนิสึกะมาช่วยไว้ได้ทัน เป็นเด็กนักเรียนคนแรกที่เป็นเพื่อนกับโอนิสึกะ แต่เห็นอ่อนแออย่างนี้ ตอนไป โอกินาว่าก็แสดงความเป็นลูกผู้ชายให้อันโกะยอมรับในตัวโยชิคาว่าได้เหมือนกัน - มีความสามารถในการเล่นเกมเป็นเลิศ เรื่องอุปกรณ์เครื่องใช้ไฟฟ้าก็เยี่ยม- เพื่อนสนิท : ยูกิลูกชายของยากูซ่า
อุเอฮาระ อันโกะ
ลูกสาวของประธานสมาคมผู้ปกครองผู้เอาแต่ใจ มีความหลังที่ถูกพี่ชายตัวเองแกล้งแรงๆเสมอ ทำให้เก็บกดและหันมาแกล้งเด็กผู้ชายที่อ่อนแอแทนเพื่อเป็นการแก้แค้น แต่สุดท้ายกลับไปชอบเด็กผู้ชายอ่อนแอที่ตัวเองชอบแกล้งแทนซะได้ ซึ่งเด็กผู้ชายคนนั้นก็คือโยชิคาว่านั่นเอง- ไม่เห็นด้วยกับการกลั่นแกล้งอาจารย์โดยใช้เพื่อนร่วมชั้นเป็นส่วนหนึ่งของแผนการ
มุราอิ คุนิโอะ
เด็กซ่าผมสั้นในห้องม. 3/4 เป็น 1 ในหัวโจกของกลุ่มเด็กที่ชอบแกล้งอาจารย์ การเรียนแย่จนอาจจะต่อ ม.ปลายไม่ได้ แต่ในขณะเดียวกันก็เป็นลูกแหง่ติดแม่ หวงแม่อีกต่างหาก (เนื่องจากคุณแม่สวยและสาว อายุเพิ่งจะ 27) ใจร้อน ทำอะไรไม่คิดหน้าคิดหลังจนเกือบทำให้คนรอบข้างและตัวเองเดือดร้อน ชอบก่อการร้ายโดยใส่หน้ากากยางอำพราง- ชอบฟุคาดะ ไอด้อลของโรงเรียน- แต่คนที่ชอบมุราอิมีอยู่ 2 คนคือ ฟูยูมิซึ่งเป็นเพื่อนสนิทของฟุคาดะ ส่วนอีกคนชื่อฟุคาดะเหมือนกัน แต่หน้าคล้ายฉลามและตัวเตี้ย
ฟูจิโยชิ โคจิ 
เด็กกลุ่มเดียวกับมุราอิ ผมยาวประบ่า ฐานะทางบ้านค่อนข้างจะขัดสน เคยตกเป็นผู้ต้องหาลักเงินไปเข้าค่ายของโรงเรียนมาแล้ว เป็นคนที่พยายามช่วยเหลือมิยาบิมากที่สุด และเป็นคนแรกที่ได้รู้ความลับที่จริงจากปากของมิยาบิ- เคยรับจ็อบส่งหนังสือพิมพ์มาแล้ว
คุซาโนะ ทาดาอากิ
เด็กผมตั้งกลุ่มเดียวกับมุราอิ หลงรักเด็กใหม่ที่ชื่อว่าโทกิวะ ขนาดมีข่าวลือว่าเก็บเอาถุงปัสสาวะของโทกิวะไป มีแม่ที่อ้วนฉุ
วาคุอิ มายุ
ระเบิดลูกสุดท้ายของห้อง ม.3/4 เด็กหนุ่มหน้าตาดี ผมทอง เรื่องต่อยตีเป็นเลิศมีเพื่อนฝูงมาก แล้วก็มีกลุ่มแฟนคลับด้วย เป็นหลานของผู้อำนวยการซากุไรที่ใครก็แตะต้องไม่ได้แม้แต่โอนิสึกะ มีปัญหาทางร่างกายที่เกิดจากการกระทำของพ่อแม่ทำให้มีนิสัยแปลกๆ แรงๆ ภายใต้ใบหน้าที่ยิ้มแย้มเบื้อหลังเต็มไปด้วยความเครียดถึงขนาดต้องใช้ยาระงับความเครียดชนิดแรง ต้องการจะเปิดเผยความลับของร่างกายตัวเองให้สาธารณชนได้รับรู้แต่ว่าไม่สามารถเจอข้อมูลที่ถูกป้องกันไว้อย่างหนาแน่นที่แม้แต่คิคูจิก็ทำไม่ได้ แต่เพราะได้รับความช่วยเหลือจากปลาวาฬทรายจึงสามารถแฮคข้อมูลมาได้สำเร็จ ภายหลังได้รู้จักกับมูนาคาตะโปรดิวเซอร์มือหนึ่ง มายุจึงได้ออกเทปที่มีเนื้อหาเกี่ยวกับตัวเองและพ่อของตน ซึ่งเป็นโปรเจกต์แก้แค้นพ่อของตัวเอง แต่ความลับของมายุนั้นผู้เขียนไม่ได้บอกเอาไว้ในเนื้อเรื่อง- เพื่อนสนิท : คิคุจิ, ทาคุมิ- คาราเต้ระดับสูง
โนมูระ โทโมโกะ
มีฉายาว่า "หนูซื่อบื้อ" เนื่องจากหัวช้ามาก สิ่งที่ให้ทำแต่ละอย่างล้วนแต่พังพินาศไม่เป็นชิ้นดี ทำแพนเค้กก็จะใส่น้ำสลัด เคยติดตามกลุ่มของมิยาบิแต่โดนไล่ออกจากกลุ่มเนื่องจากทำแผนที่จะไล่โอนิสึกะผิดพลาดเลยต้องอยู่ตามลำพังโดยมีตุ๊กตาของเล่นเป็นเพื่อน โอนิซึกะเห็นแววการแสดงของหนูซื่อบื้อจึงให้เพื่อนที่อยู่ในวงการพาไปประกวดเพื่อจะเป็นดารา สุดท้ายได้รางวัลชมเชยพิเศษ หลังจากนั้นได้มูนาคาตะ นักปั้นมือหนึ่งของวงการมาปั้น โดยทำเป็นซีรีส์หนูซื่อบื้อกับผู้จัดการส่วนตัว ส่งผลให้หนูซื่อบื้อได้รับความนิยมอย่างมาก - หน้าอกคัพ F- มีความฝันคือเป็นเจ้าสาวของโอนิสึกะ- ผู้จัดการส่วนตัวชอบอย่างมาก
อิชิดะ ทาคุมิ
อดีตสมาชิกของชั้นปี 2 ห้อง 4 ถูกไล่ออกเนื่องจากทำร้ายให้อาจารย์ประจำชั้นต้องบาดเจ็บ ถูกส่งเข้าสถานพินิจ หลังจากนั้นก็พยายามหาทางสืบข่าวเพื่อนๆผ่านการ แชท กับคิคูจิโดยที่ตัวคิคูจินั้นไม่รู้ว่าเป็นทาคุมิ โดยใช้ชื่อ log in ว่า "ปลาวาฬทราย" มีความสามารถในการจารกรรมข้อมูลจากคอมพิวเตอร์ต่างๆ เขามาปรากฏตัวอีกครั้งเพื่อช่วยมิยาบิให้พ้นจากความเจ็บปวดในอดีต เอกลักษณ์คือมีผ้าคาดผม และสีผีวแทน
โทกิวะ ไอ 
เด็กนักเรียนใหม่ผู้หญิงท่าทางอาโนเนะของชั้นปี 3 ห้อง 4 ถูกส่งเข้ามาเพื่อเป็นสปายประจำห้อง ผู้ที่ส่งมาก็คืออาจารย์ใหญ่คนใหม่ "ไดมง" ในอดีตโทกิวะเคยถูกแฟนหักหลังพอไปล่อลวงทำให้ลึกๆเป็นโรคหวาดกลัวผู้ชาย และใช้วิธีแก้ไขแบบผิดๆคือการแก้แค้นผู้ชายด้วยวิชา เทควันโด แต่ภายหลังเข้าใจว่าสิ่งที่ทำนั้นมันเป็นวิธีแก้ปัญหาที่ผิด - เคยซัดคิคุจิลงไปนอนกับพื้นมาแล้ว- ถูกโอนิสึกะบังคับให้จูบกับคิคูจิโดยจับหัวของทั้งคู่มาชนกัน
มิยาโมริ ยูกิ
ลูกชายคนเดียวของหัวหน้าแก๊งยากูซ่าแห่งคันโต เป็นนักเรียนในห้องของโอนิสึกะ แต่ไม่ได้มาโรงเรียนร่วม 2 ปีแล้ว สาเหตุก็เนื่องจากว่าผิดหวังกับเพื่อนในอดีตที่คบกับเขาด้วยความไม่จริงใจเนื่องจากเขาเป็นลูกของแก๊งยากูซ่า ทำให้เขากักขังตัวเองอยู่ในห้องอย่างเดียวไม่ยอมออกมาข้างนอก แต่ด้วยคำพูดนิยามเรื่องเพื่อนตายของโอนิสึกะ ยูกิอยากจะลองพิสูจน์กับนิยามคำนั้นจึงยอมออกมานอกห้องและมาโรงเรียนครั้งแรกในรอบ 2 ปี โดยมีโยชิคาว่าเป็นเพื่อนสนิท
ชิบุยะ โช 
นักเรียนใหม่ของปี 3 ห้อง 4 ถูกส่งมาโดยอาจารย์ใหญ่คนใหม่ "ไดมง" เป็นผู้นำของกลุ่มนางฟ้า ใช้วิธีเข้าหาโอนิสึกะโดยการเสแสร้งว่าเป็นเด็กอ่อนแอถูกกลั่นแกล้ง แต่แท้จริงแล้วมีฝีมือเทควันโดระดับสูง ในอดีตเคยถูกเพื่อนฝูงรวมทั้งอาจารย์กลั่นแกล้ง แม้แต่แม่ตัวเองก็เหมือนกัน ลงท้ายโชก็ใช้มีดแทงแม่ตัวเองและคิดจะฆ่าตัวตายแต่ได้อาจารย์ไดมงช่วยเหลือ โชจึงเทิดทูนไดมงเหมือนเป็นแม่ตัวเองและทำทุกอย่างเพื่อไดมง
อิจิม่า ไซเอโกะ
เป็นนักเรียนของปี 3 ห้อง 4 เพื่อนที่อยู่กับมิยาบิ ค่อยร่วมมือกับมิยาบิและทานากะเพื่อให้โอนิสึกะออกจากโรงเรียน ตอนที่ทดสอบความกล้าเธอได้บอกความในใจให้คิคุจิฟัง ถ้าออกจากมิยาบิไป เธอคงอยู่คนเดียว และคิคุจิแนะนำให้ฟังและกลับตัวเป็นคนดี และได้มาเป็นพวก

**อาจารย์ในเรื่องจีทีโอ**

**รองอาจารย์ใหญ่ อุจิยามาดะ**
รองอาจารย์ใหญ่หัวล้านวัย 52 ปีแห่งโรงเรียนโตเกียวคิชึโซ พบกับโอนิซึกะครั้งแรกบนรถไฟ เพียงแค่พบกันครั้งแรกก็มีเรื่องเกิดขึ้นเนื่องจากอุจิยามาดะกระทำการลวนลามผู้หญิง (ฟูยุซึกิ) อยู่ โอนิซึกะจึงเข้าไปปกป้องทำให้มีเรื่องผิดใจกันตั้งแต่วินาทีนั้น แต่พรหมลิขิตก็ชักนำให้ทั้งคู่ต้องมาเจอกันเป็นครั้งที่ 2 ในวันเดียวกัน เมื่อโอนิซึกะมาสัมภาษณ์งานอาจารย์ที่โรงเรียนซึ่งอุจิยามาดะเป็น 1 ในกรรมการสัมภาษณ์ แต่ขณะที่สัมภาษณ์ผู้สมัครคนอื่นอยู่นั้นก็เกิดเรื่องขึ้น เมื่อมีอดีตเด็กนักเรียนของโรงเรียนที่ถูกไล่ออกเข้ามาหาเรื่องอุจิยามาดะ ทีแรกโอนิซึกะจะเข้ามาช่วยเหลือ แต่เพราะพูดจาดูหมิ่นเหยียดหยามเหล่าอดีตนักเรียนพวกนั้น ทำให้โอนิซึกะหันไปเล่นงานอุจิยามาดะแทน โดยใช้ท่า "เยอรมัน ซูเพลกซ์"จัดการ ตั้งแต่บัดนั้นอุจิยามาดะก็เลยเกลียดโอนิซึกะเข้ากระดูกดำ คอยหาเรื่องที่จะไล่โอนิซึกะให้พ้นจากโรงเรียนเสมอแม้กระทั่งการใส่ร้าย
สมัยหนุ่มๆอุจิยามาดะผ่านประสบการณ์มาหลายอย่างทั้งชมรมปีนเขา ชมรมนักข่าว และมีความใฝ่ฝันที่จะเป็นอาจารย์ด้วย ซึ่งตอนทำหน้าที่อาจารย์วันแรกถึงกับหลั่งน้ำตา ช่วงไฟแรงเห็นลูกศิษย์เป็นเหมือนเทพธิดาตัวน้อยๆ หรือแม้กระทั่งทุ่มเทช่วยชีวิตเด็กนักเรียนอย่างไม่ย่อท้อ แต่เมื่อเวลาผ่านไปไฟก็เริ่มมอดลงเรื่อยๆ - พาหนะคู่ชีพ : เครสต้าสีขาวไข่มุก พังพินาศไปแล้ว 6 ครั้งจนผู้จัดการบริษัทประกันโดนเด้งไปเรียบร้อย
** พังครั้งแรก : โอนิซึกะหล่นจากดาดฟ้าเพราะช่วยโยชิคาว่า (ที่ตัวเองเผลอผลักลงไปด้วยความซุ่มซ่าม)
** พังครั้งที่สอง : โอนิซึกะใช้เครสต้าเป็นเบาะรองรับหลังจากโยชิคาว่าโดดลงมาจากดาดฟ้าเพื่อฆ่าตัวตาย
** พังครั้งที่สาม : คิคุจิและพรรคพวกขับรถตามไปเพื่อช่วยปรับความเข้าใจระหว่างโอนิสึกะกับบคันซากิ แต่ปรากฏว่าขับรถลงอ่าวไปซะก่อน 
** พังครั้งที่สี่ : การไล่ล่าโอนิซึกะดุจตำรวจไล่ตามจับนักโทษประหารของอุจิยามาดะ ซัดกับรถบรรทุก แต่ด้วยเหล็กชั้นดีทำให้เจ้าตัวรอดมาได้โดยเสียประตูกับกระจกหน้าไปอย่างละ 1 บาน 
** พังครั้งที่ห้า : หลังจากหาที่ปลอดภัยคือหลังโรงเรียนก็ยังไม่วายมีเด็กคิดสั้นฆ่าตัวตาย เคราะห์ดีได้ "เครสต้า" ช่วยลดแรงกระแทกไว้จึงทำให้รอดมาได้ หลังจากพังครั้งนี้ บริษัทประกันก็ขอยกเลิกสัญญา
** พังครั้งที่หก : ความลังเลระหว่างชีวิตคน 2 คนกับอนาคตของเครสต้าขึ้นอยู่กับการตัดสินใจของอุจิยามาดะ ที่จะเข้าเกียร์ "D" หรือ "R" ซึ่งในที่สุดก็ตัดสินใจเข้าเกียร์ถอยหลังเพื่อมารับโอนิสึกะและมิยาบิที่ตกจากดาดฟ้า และเป็นการปิดฉากตำนาน "เครสต้า" ของรองอาจารย์ใหญ่อุจิยามาดะได้อย่างสมเกียรติ- มีโรคประจำตัวคือนิ่ว และฉี่เป็นเลือด- หมาที่บ้านชื่อเอคิจิ และจัดลำดับตัวเองเหนือกว่าอุจิยามาดะ- สงสัยภรรยาว่าเป็นชู้กับเจ้าของร้านขายเนื้อ จนพาลสงสัยลูกสาวตัวเองว่าแท้จริงใครเป็นพ่อ !?

**ผู้อำนวยการซากุไร**
ผอ.โรงเรียนโตเกียวคิชึโซ เป็นผู้ที่เชื่อมั่นและฝากความหวังหลายอย่างไว้ที่ตัวของโอนิสึกะ โดยเชื่อมั่นว่าโอนิซึกะจะสามารถแก้ปัญหาที่หมักหมมเป็นเนื้อเน่าของโรงเรียนแห่งนี้ได้ ใช้ความพยายามหลายครั้งเพื่อช่วยเหลือโอนิสึกะไม่ให้ถูกไล่ออก- รับจ็อบมาเปิดร้านขายน้ำในโรงเรียน- มีศักดิ์เป็นป้าของมายุ- มีอดีตเบื้องหลังกับไดมง ผู้เป็นอาจารย์ใหญ่คนใหม่

**อาจารย์ท่านอื่นๆ**
อาจารย์เทชิงาวาระ
อาจารย์หนุ่มผู้จบจากโทได สอนวิชาคณิตศาสตร์ เป็นคนที่มีนิสัยภูมิใจในสถาบันของตนเองมาก เกลียดโอนิสึกะมาก สาเหตุลึกๆมาจากอิจฉาการใช้ชีวิตอย่างอิสระเต็มที่ของโอนิสึกะ เนื่องจากตัวของเทชิงาวาระนั้นแม้พื้นฐานเป็นคนอ่อนโดยแต่ถูกกดดันจากคนในบ้านเนื่องจากเกิดในตระกูลข้าราชการระดับสูงมาหลายชั่วอายุคน แถมยังมีพี่ชายที่เก่งกว่าตัวเองทุกด้านทำให้ตัวเทชิงาวาระนั้นกลายเป็นคนที่ปัญหาทางจิตที่เจ้าตัวไม่รู้ แต่สุดท้ายก็สามารถปรับความเข้าใจกับโอนิสึกะและกลายเป็นเพื่อนที่ดีต่อกัน
เทชิงาวาระนั้นชอบฟูยุซึกิ ขนาดที่ตามมาเช่าแมนชั่นข้างห้องเพื่อคอยติดตามพฤติกรรมตลอด แปะรูปฟูยุซึกิไว้ทั่วห้อง และเคยลักพาตัวฟูยุซึกิด้วย
อาจารย์ซากุไร
อาจารย์สอนวิชาภาษาอังกฤษ มีงานอดิเรกคือถ้ำมองนักเรียนหญิงตามห้องน้ำและบนรถไฟ มีเอกลักษณืประจำตัวคือจมูกบานเหมือนรูปปลั๊ก เวลาตื่นเต้นจะชอบพูดญี่ปุ่นสลับกับภาษาอังกฤษ เคย(จำใจ) ร่วมมือกับพวกมิยาบิแกล้งโอนิสึกะโดยร่วมกันยักยอกเงินทัศนศึกษาไปแล้วโยนความผิดให้โอนิซึกะ
อาจารย์ฟุคุโรดะ
อาจารย์สอนวิชาพละ อายุ 32 ปี รักการออกกำลังกายมีงานอดิเรกคือเล่นกล้ามเสริมกล้ามเนื้อ ในอดีตเคยชนะเลิศการแข่งขันกรีฑามาแล้ว มีนิสัยอวดเก่งแต่ที่แท้ขี้ขลาดกว่าคนอื่น เวลาตื่นเต้นทำอะไรไม่ถูกก็จะวิดพื้น ลามกอีกต่างหาก มีไฝขนาดใหญ่อยู่บนหน้า นักเรียนต่างเรียกว่า "ไอ้ไฝ"
อาจารย์โมริทากะ
อาจารย์สาวสุดเซ็กซี่ในห้องพยาบาล อายุเพิ่งจะ 24 เป็นอาจารย์ที่ฟูยุซึกิสนิท และคอยแนะนำฟูยุซึกิในสิ่งที่หญิงสาวควรทำให้สมวัย เป็นคนร่าเริงแจ่มใส และเป็นสาวเปรี้ยว
อาจารย์ฮิโรชิ โคชาตานิ
อาจารย์สอนวิชาวิทยาศาสตร์ ตัวเล็ก มีฉายาจากนักเรียนว่า "ชิวาว่า" ผ่านการดูตัวมานับครั้งไม่ถ้วน
อิตางาเกะ คิโนชิตะ
มือขวาของ ผอ.ซากุไร คอยให้คำแนะนำที่เหมาะสมกับ ผอ.ซากุไรเสมอๆ ในตอนท้ายเรื่องได้รับคำสั่งให้คอยจับตามองอาจารย์ไดมงโดยให้ไปเป็นผู้ช่วยของอาจารย์ไดมง 
อาจารย์ไดมง
อาจารย์ใหม่คนใหม่ผู้นำการบริหารจัดการแบบใหม่มาใช้ภายในโรงเรียน นั่นก็คือการใช้ระบบคะแนนความประพฤติและการตรวจสอบพฤติกรรม ซึ่งการกระทำทุกอย่างจะคิดออกมาเป็นคะแนน หากใครทำในสิ่งที่เรียกว่าดี ก็จะได้คะแนนบวกเพิ่ม หากใครทำเรื่องไม่เหมาะสมก็จะโดนหักคะแนน ซึ่งในส่วนของคะแนนนี้ หากเป็นอาจารย์จะมีผลต่อเงินเดือน 
ในอดีตอาจารย์ไดมงเป็นนักเรียนหัวดีแต่มีปัญหาถูกเพื่อนกลั่นแกล้ง คนที่ไดมงเชื่อใจมีอยู่เพียงคนเดียวก็คือ "อาจารย์ซากุไร" (ผอ.ซากุไร) แต่ปรากฏว่าเธอคิดว่าอาจาร์ซากุไรคนที่เธอเชื่อใจสุดท้ายก็หักหลังเธอ เธอจึงเชื่อว่าคนเราไม่ควรจะเชื่อใจกันอีกต่อไป จึงเป็นที่มาของระบบบริหารคนด้วยคะแนน เธอไต่เต้าจากผู้หญิงคนเล็กๆจนกลายมาเป็นระดับผู้บริหาร มีรถหรูๆขับ มีของใช้แพงๆ เธอมาเป็นอาจารย์ใหญ่ที่โรงเรียนแห่งนี้ส่วนหนึ่งก็เพื่อมาล้างแค้นกับผู้อำนวยการซากุไร โดยมี "กลุ่มนางฟ้า" เป็นแขนขาของเธอ

**ตัวละครอื่นๆในเรื่องจีทีโอ**
ดันมะ ริวจิ
เพื่อนซี้ของโอนิสึกะรู้จักกันมาตั้งแต่สมัย ม.ต้น หลังจากนั้นก็เดินทางมาโตเกียวด้วยกัน เป็นคู่หู่โอนิบาคุร่วมกับโอนิสึกะสมัยที่ยังอยู่โชนัน เก่งเรื่องต่อยตีไม่แพ้โอนิสึกะ ภาคนี้ไม่ค่อยมีบทบาทเท่าไหร่ เป็นเจ้าของร้านมอเตอร์ไซค์ มีแฟนสาวคือ นานาเสะ หน้าที่ที่ได้ทำบ่อยๆคือไปประกันตัวโอนิสึกะออกจากโรงพัก แต่บางครั้งก็แนะนำสิ่งที่โอนิสึกะควรทำด้วยเหมือนกัน  ใช้มอเตอร์ไซค์ของ ฮอนด้า
ซาเอจิมะ โทชิยูกิ
เพื่อนซี้อีกคนหนึ่งของโอนิสึกะ ซึ่งแต่เดิมเคยเป็นศัตรูกับโอนิสึกะ ในสมัยมัธยมปลาย มีหน้าตาน่ากลัวจนคนอื่นมักจะคิดว่าเป็นยากูซ่า ปัจจุบันมีอาชีพเป็นตำรวจสุดโหด แม้จะเป็นตำรวจแต่ก็ทำธุรกิจใต้ดินควบคู่ไปด้วยตั้งแต่ขายวิดีโอ AV นำเข้าของเถื่อนทั้งสิ่งมีชีวิตและสิ่งไม่มีชีวิต   
มุนาคาตะ
นักปั้นมือทองอันดับหนึ่งของวงการบันเทิง มีวิธีปั้นดาราในสังกัดให้ดังชั่วข้ามคืน บุคลิกหน้าตาไม่น่าไว้วางใจดูเหมือนยากูซ่า หนูซื่อบื้อก็ได้มุนาคาตะปั้นจนโด่งดัง และท้ายเรื่องกำลังปั้นมายุให้เป็นนักร้องชื่อดัง
โอกิโนชิมะ
ผู้จัดการส่วนตัวของหนูซื่อบื้อ เป็นคนที่ไม่ไว้ใจในท่าทีของมูนาตาตะเนื่องจากหลงใหลในตัวของหนูซื่อบื้อ พยายามทำทุกอย่างแม้กระทั่งการเสี่ยงชีวิตเพื่อช่วยชีวิตของหนูซื่อบื้อให้พ้นจากอันตราย
อุจิยามาดะ โยชิโกะ
ลูกสาวของรองอาจารย์ใหญ่อุจิยามาดะ ถึงแม้ว่าจะเป็นลูกสาวของอุจิยามาดะแต่หน้าตากับละม้ายคล้ายกับเจ้าของร้านขายเนื้อที่สนิมกับแม่ตัวเอง สีผิวแทน เลี้ยงสุนัขไว้ในบ้านโดยตั้งชื่อว่า "เอคิจิ" เรียก โอนิสึกะว่า "โอนิโอนิ"
อาจารย์โองิ
อดีตอาจารย์ปี 2 ห้อง 4 เป็นอาจารย์ที่เข้ากับเด็กนักเรียนได้ดีทั้งผู้หญิงและผู้ชาย เป็นผู้ชายที่มิยาบิหลงใหล แต่หลังจากมีเรื่องกับมิยาบิก็โดนทาคุมิฟาดด้วยไม้เบสบอลจนหัวแตก หลังจากนั้นก็ลาออกไป แต่ยังคงติดตามข่าวของมิยาบิตลอด
ฟูยุซึกิ มาโคโตะ
น้องสาวของฟูยุซึกิ เป็นเด็กหัวดีมีไหวพริบ คล่องแคล่วว่องไวต่างจากพี่สาว มีทักษะการป้องกันตัว ออกมาในเล่มที่ 18 เพื่อมาตามหาพี่สาวที่หายตัวไปอย่างน่าสงสัย ต่อมาได้ร่วมมือกับโอนิสึกะในการจับตัวคนร้ายที่ลักพาตัวพี่สาวของเธอไป
มุราอิ จูเลีย
แม่สุดสวยของมุราอิ อายุเพิ่งจะ 27 หุ่นดี ทำงานบริษัท คลอดมุราอิออกมาสมัยที่ตัวเองอยู่ ม.2 ชอบคุยเล่นกับโอนิสึกะ ชวนให้มุราอิสงสัยในพฤติกรรมของทั้งคู่อยู่เสมอ มีความสามารถอื่นๆอีกคือ เล่นโบว์ลิ่งเก่ง
มิซึกิ นานาโกะ 
เด็กนักเรียนของโอนิสึกะสมัยยังเป็นอาจารย์ฝึกสอน อยู่ในครอบครัวที่มีฐานะแต่ตรงกลางกลวง เนื่องจากทั้งพ่อและแม่ต่างคนต่างทำงานทำให้บรรยากาศของครอบครัวมันขาดหายไป โดยบอกกับโอนิสึกะว่าเพราะการกั้นห้องระหว่างห้องนอนของพ่อกับแม่เป็นสาเหตุ ซึ่งโอนิสึกะก็ใช้ค้อนทำลายกำแพงอันแสนเย็นชานี้ให้ และเธอก็พยายามที่จะทำให้ครอบครัวกลับมาเป็นครอบครัวที่อบอุ่นเหมือนเดิม
โอตะ ฮิเดมิ
ลูกสาวของสภานิติบัญญัติ ในตอนแรกเธอต้องการทำให้โอนิสึกะโดนไล่ออกจากโรงเรียน โดยมีเงื่อนไขคือถ้าสอบได้ 500 คะแนนเต็มโอนิสึกะจะคงอยู่เป็นครูที่นี่ แต่ถ้าไม่
ได้ 500 คะแนนเต็มจะโดนไล่ออก แต่เธอโนพวกแก๊งถ่าย AV ลักพาตัวไป โอนิสึกะเธอไว้ได้ โอนิซึกะในสภาพที่โดนยิงที่ท้องก็สอบเสร็จแล้วสลบไปโดยตรวจข้อสอบได้
คะแนนเต็ม แต่โอนิซึกะมารู้ที่หลังว่าเงื่อนไขนี้โดนยกเลิกไปตั้งแต่โอนิสึกะช่วยชีวิตฮิเดมิไว้ โดนยกเลิกโดย โอตะ ฮิเดมิ
มาซากิ เคียวสุเกะ 
หัวหน้าแก๊ง มิดไนท์แองเจิล รุ่นที่1 ผู้เป็นตำนานอันดับ 1แห่งโชนันตลอดกาล เป็นจ้าวแห่งความเร็วผู้ใช้ Kawasaki ZII ยอมรับในตัวโอนิสึกะ ถึงกับยอมมอบ Kawasaki ZIIและ เสื้อคลุมในตำนานคู่ใจให้ ก่อนเสียชีวิต ได้ฝากให้โอนิสึกะเป็นผู้สืบทอดและ สั่งให้โอนิสึกะทำลาย แก๊งมิดไนท์แองเจิลที่ตัวเองสร้าง เพราะผิดหวังกับรุ่นหลังที่ทำให้มิดไนท์แองเจิล กลายเป็นแก๊งอันธพาล เสียชีวิตด้วยอุบัติเหตุที่โค้งในเขตโชนัน จนกลายเป็นตำนานอันดับ1 แห่งโชนัน- เสื้อของคุณมาซากิ เคียวสุเกะ หลังจากมอบให้โอนิสึกะแล้ว ทำให้เกิดเหตุการสงครามแย่งเสื้อจนนองเลือดในโชนันโอนิสึกะหลังจากได้รับชัยชนะจากอาคุทสึ จุนยะแล้วจึงนำเสื้อไปเผาที่ชายหาดโชนัน

**ตัวละครที่ปรากฏในภาค Shonan 14 Days**
โอนิสึกะ
อ่านรายละเอียดได้ที่ GTO ภาคก่อนหน้านี้
ชิราโทริ อายาเมะ
ครูผู้ดูแลสถานรับเลี้ยงเด็กกำพร้า "ไวท์สวอน" ซึ่งเป็นเพื่อนกับ อาจารย์ฟูยุซึกิ อาซึสะ ซึ่งทำงานเป็นครูที่โรงเรียนเดียวกับโอนิสึกะ ซึ่งเจอกันตอนที่เด็กใน ไวท์สวอนคนนึงที่ชื่อ มิกิ ขโมยของ  แต่สุดท้ายแล้ว มิกิป้ายความผิดให้กับโอนิสึกะแต่ก็ได้ ชิราโทริ อายาเมะ คนนี้ช่วยแก้ต่างให้กับตำรวจให้ว่าโอนิสึกะไม่ได้มีความผิด จึงได้รู้จักกับโอนิสึกะตั้งแต่นั้นมา และเป็นคนชวนให้โอนิสึกะไปอยู่เป็นครูผู้ดูแลชั่วคราวที่ "ไวท์สวอน"
ฟูจิซากิ ชิโนมิ
ครูผู้ดูแลสถานรับเลี้ยงเด็กกำพร้า "ไวท์สวอน" อีกคนนึง เคยเป็นแฟนกันกับโอนิสึกะสมัยตอนที่โอนิสึกะยังอยู่ที่โชนัน เจอกันตอนที่ โอนิสึกะไปถ้ำมองฟูจิซากิ ตอนอาบน้ำในห้องน้ำ ตอนนั้นโอนิสึกะนึกว่าคนที่อาบน้ำ เป็นชิราโทริ อายาเมะ แต่เมื่อได้พูดคุยกัน (โดยที่เธอก็คิดว่าคนที่อยู่นอกห้องน้ำคือ ชิราโทริ อายาเมะ )โอนิสึกะจึงได้รู้ว่าคนที่เขาแอบถ้ำมองคือ ฟูจิซากิ

จีทีโอ คุณครูพันธุ์หายาก